കൊറോണ സെന്ററിലെ പരിചയം പ്രണയമായി അല്ഫിയെ ആത്മഹത്യയിലേക്ക് നയിച്ചത് കാമുകന്റെ പിന്മാറ്റം വിഷം കഴിച്ചെന്ന് അറിഞ്ഞിട്ടും പ്രതികരിക്കാതെ കാമുകന് തിരുവനന്തപുരം : പ്ലസ് ടു വിദ്യാര്ത്ഥിനിയായ അല്ഫിയയുടെ ആത്മഹത്യയ്ക്ക് കാരണം കാമുകന്റെ പ്രണയബന്ധത്തില് നിന്നുള്ള പിന്മാറ്റമെന്ന് പോലീസ്. കൊറോണ സെന്റില് വെച്ചാണ് അല്ഫിയയും ആംബുലന്സ് ഡ്രൈവറായ ജിഷ്ണുവും തമ്മില് പരിചയപ്പെടുത്തുന്നത്. ആ ബന്ധം പിന്നീട് പ്രണയമായി. എന്നാല് ബന്ധത്തില് നിന്ന് ജിഷ്ണു പിന്മാറിയത് അല്ഫിയയെ മാനസികമായി തളര്ത്തി. താന് ആത്മഹത്യ ചെയ്യുമെന്ന് അല്ഫിയ മുന്നറിയിപ്പ് നല്കിയിട്ടും ജിഷ്ണു പ്രതികരിക്കുകയോ ആരെയെങ്കിലും അറിയിക്കുകയോ ചെയ്തില്ലെന്നും പോലീസ് പറയുന്നു. കിളിമാനൂര് വാലഞ്ചേരി കണ്ണയംകോട് വിഎസ് മന്സിലില് ഷാജഹാന്സബീന ദമ്ബതികളുടെ മകളാണ് അല്ഫിയ. നാല് ദിവസം മുന്പാണ് പ്രണയ നൈരാശ്യത്തെ തുടര്ന്ന് പെണ്കുട്ടി വിഷം കഴിച്ചത്. തുടര്ന്ന് ഈ വിവരം ജിഷ്ണുവിനോട് വാട്സ്ആപ്പ് സന്ദേശത്തിലൂടെ അറിയിച്ചു. എന്നാല് ഇയാള് ഇത് കാര്യമായിട്ട് എടുത്തില്ല. വിഷം കഴിച്ച ശേഷമുള്ള നാല് ദിവസത്തിനിടെ പെണ്കുട്ടി സ്കൂളില് പരീക്ഷ എഴുതാന് പോയിരുന്നു. ബുധനാഴ്ച അവശനിലയിലായ പെണ്കുട്ടിയെ വലിയകുന്ന് ഗവണ്മെന്റ് ആശുപത്രിയിലും പിന്നീട് മെഡിക്കല് കോളേജിലും പ്രവേശിപ്പിച്ചു. പിന്നീട് അല്ഫിയയുടെ മൊബൈല് പരിശോധിച്ചപ്പോഴാണ് വിഷം കഴിച്ച വിവരം പുറത്തറിയുന്നത്. വ്യാഴാഴ്ച പുലര്ച്ചെ രണ്ട് മണിയോടെയാണ് അല്ഫിയ മരിച്ചത്.